CELEX: 62014CN0528
Language: fi
Date: 2014-11-21 00:00:00
Title: Asia C-528/14: Ennakkoratkaisupyyntö, jonka Hoge Raad der Nederlanden (Alankomaat) on esittänyt 21.11.2014 – X v. Staatssecretaris van Financiën

16.2.2015   
            
            
               FI
            
            
               Euroopan unionin virallinen lehti
            
            
               C 56/5
            
         Ennakkoratkaisupyyntö, jonka Hoge Raad der Nederlanden (Alankomaat) on esittänyt 21.11.2014 – X v. Staatssecretaris van Financiën
   (Asia C-528/14)
   (2015/C 056/07)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hoge Raad der Nederlanden
   
      Pääasian asianosaiset
   
   
      Kantaja: X
   
      Vastaaja: Staatssecretaris van Financiën
   
      Ennakkoratkaisukysymykset
   
   
               1)
            
            
               Sisältääkö asetus N:o 1186/2009 (1) mahdollisuuden, että luonnollisella henkilöllä voi olla vakituinen asuinpaikka yhtä aikaa sekä jäsenvaltiossa että kolmannessa maassa, ja mikäli näin on, sovelletaanko 3 artiklassa säädettyä tuontitullittomuutta henkilökohtaiseen omaisuuteen, joka muutetaan Euroopan unioniin, kun vakituinen asuinpaikka lakkaa olemasta kolmannessa maassa?
            
         
               2)
            
            
               Mikäli asetuksessa N:o 1186/2009 suljetaan pois toisen vakituisen asuinpaikan mahdollisuus eikä kaikkien seikkojen arvioinnin perusteella ole mahdollista vahvistaa vakituista asuinpaikkaa, minkä säännön tai perusteiden avulla on mainitun asetuksen soveltamiseksi ratkaistava, missä maassa asianomaisen vakituinen asuinpaikka on nyt käsiteltävänä olevan kaltaisessa tapauksessa, jossa hänellä on sekä henkilökohtaisia että ammatillisia siteitä kolmannessa maassa ja henkilökohtaisia siteitä jäsenvaltiossa?
            
         
      (1)  Yhteisön tullittomuusjärjestelmän luomisesta 16.11.2009 annettu neuvoston asetus (EY) N:o 1186/2009 (EUVL L 324, s. 23).